Blood Sugar Sex Magik

Blood Sugar Sex Magik on rock-yhtye Red Hot Chili Peppersin vuonna 1991 julkaistu menestysalbumi. Albumi oli yhtyeen kaupallinen läpimurto, jota auttoivat mm. hitit "Under the Bridge" ja "Give It Away". Se julkaistiin syyskuun 24. päivänä vuonna 1991 ja ensimmäinen single oli "Give it Away". Albumi oli Rick Rubinin tuottama.
Albumilta julkaistiin viisi singleä, "Give it Away", "Under the Bridge", "Suck My Kiss", "Breaking the Girl" ja "If You Have to Ask".

Levyn synty
Yhtyeellä oli paljon aikaa uuden materiaalin säveltämiseen ennen levytysten alkamista. Yhtye oli juuri päättänyt sopimuksensa vanhan levy-yhtiönsä kanssa ja toiset levy-yhtiöt kalastelivat yhtyettä leiviinsä, yhtye päätyi lopulta Warner recordsiin, jonka pääjohtaja teki heihin vaikutuksen kannustavalla aidosti kiinnostuneella asenteellaan.

Aikaisemmin Run DMC:n, Beastie Boysin ja Slayerin kanssa tekemisissä ollut menestystuottaja Rick Rubin tuotti levyn. Seitsemän kuukautta ennen levyn äänittämistä jossain vuoden 1990 lopulla Rubin ja yhtye aloitti albumin esituotantovaiheen. Seurasi jammailua ja biisientekoa.http://www.invisible-movement.net/articles/1988-1992/199110-guitarplayer/2  Tuottaja esitteli yhtyeelle uuden tavan lähestyä biisien ja levyn tekoa. Aikaisemmin vahvemmin funkin grooviin ja meininkiin nojannut yhtye sai myös rohkaisua melodisempaan suuntaan. Rubin oli tiiviissä yhteistyössä materiaalin kehitysvaiheessa ja antoi erilaisia näkökulmia ja ehdotuksia sovittamiseen, ja hänen ja Anthony Kiediksen välit tulivat aika läheisiksi levyn teon aikana. Yhtyeen luotto Rubiniin oli vahava, toisin kuin edelliset tuottajat, Rubin tuntui sellaiselta, jolta yhtye pystyi kysymään ja neuvottelemaan soundista.

Rubinin ehdotuksesta albumi päätettiin levyttää vanhassa kartanossa Hollywoodissa, jonne Flea, Anthony Kiedis ja John Frusciante muuttivat asumaan levytysten ajaksi kesä-heinäkuussa 1991. Levyn äänittäminen kesti noin kaksi kuukautta. Yhtyeen ystävä, nuorena kuollut näyttelijä River Phoenix vieraili yhtyeen parissa usein levytysten aikana.

Anthony Kiedis omaelämäkertakirjassaan Arpikudos (2005): "Tiesimme kuitenkin koko siinä talossa oleskelumme ajan, että olimme tekemässä toistaiseksi parasta työtämme ja että olimme luoneet jotain, joka oli aitoa ja voimakasta ja kaunista. En malttanut odottaa sen jakamista kaikkien ympärilläni olevien ihmisten kanssa."

Albumin myötä tullut läpimurto ja suursuosio sai yhtyeen kitaristin John Fruscianten eroamaan yhtyeestä seuraavana vuonna.
Arpikudos - (Anthony Kiedis-Larry Sloman)(2005)(kirja)

Kaikki valokuvat, maalaukset ja muun taiteen levyyn suunnitteli Gus Van Sant. Blood Sugar Sex Magikin albumin kanteen on kuvattu kaikkien neljän bändin jäsenten naamat ruusun ympärillä. Sanat on painettu joko mustilla kirjaimilla valkoiselle- tai punaiselle pohjalle, Kiediksen käsialalla. Levyn mukana tuleva vihko sisältää  myös valokuvia bändin jäsenistä ja heidän tatuoinneistaan.

Kitara
Levyn aikoihin Frusciante muistelee kehittyneensä kitarasoitannallisesti. Albumin aikoihin hän päätti unohtaa mikä on teknisesti hyvää soitantaa ja ajatteli, että ottaa vaikutteita yksinkertaisesta soittamisesta, joka on kuitenkin vaikuttavaa tunnetasolla. Levytyksen aikoihin kitaristi ei ollut vielä täysin kotonaan uuden tyylin kanssa ja koki tasapainottelevan sen kanssa, ja ei välillä ollut varma tekikö hän hyvää vai huonoa jälkeä.http://www.invisible-movement.net/articles/2006/07-totalguitar/2 Total Guitar -haastattelu - heinäkuu 2006

Levyn julkaisemisen aikoihin kitaristi kertoi vähemmän tunnettujen lempikitaristiensa olevan Eddie Hazel P-Funk-yhtyeestä, Robert Johnson, Stoogesin James Williamson, Snakefinger, the Minutemen-yhtyeen D. Boon, Lightin’ Hopkins, Leadbelly, Tom Verlaine, Crazy Horsen Danny Whitten, ja Zander Schloss ja Dix Denney Thelonious Monster -yhtyeestä. Tärkein inspiraatio niihin aikoihin oli Zoot Horn Rollon soitto Captain Beefheartin levyllä Trout Mask Replica.Guitar Player -artikkeli 10/91

Basso
Flea kertoi tietoisesti välttäneensä minkään nopean ja "hienon" soittamista levyllä, kuten suosituksi tekemänsä basson slap-tyylistä soittoa. Nyt hän yritti rauhoittua ja soittaa puolet vähemmän nuotteja. "Vähemmän soittaminen on jännittävämpää, kuin monimutkaisesti soittaminen, koska silloin on enemmän tilaa muulle".The Making of Blood Sugar Sex Magik - (McIver)(2005)(kirja) Hän yritti myös soittaa kauniisti ja yksinkertaisesti sen sijaan, että olisi erottunut selvästi joukosta tyyliin "Hei, mä oon Flea, ja mä oon kreisi bassonsläppääjä."Guitar Player -artikkeli (10/91)

Julkaisu ja kiertue
Blood Sugar Sex Magik julkaistiin 24. syyskuuta 1991. Albumi oli Red Hot Chili Peppersin todellinen läpimurtoalbumi, myyden tähän päivään saakka yli 13 miljoonaa kopiota maailmanlaajuisesti. Albumi oli Warner recordsin alaisuudessa ja Rick Rubinin tuottamana. Blood Sugar Sex Magik sisälsi viisi singleä joista kolme oli todellisia super-hittejä. Ensimmäisenä julkaistu "Give It Away" menestyi hyvin listoilla ollen mm. ensimmäinen Billboard Hot 100 listalla ja voittaen myös Grammy-palkinnon. Toinen single "Under the Bridge" oli toinen samalla listalla ja ensimmäinen Australian Top 40-listalla. Kolmas single "Suck My Kiss" oli 15. Billboard Modern Rock listalla ja kahdeksas Australian top 40-listalla. Neljäs single "Breaking the Girl" oli Billboard Modern Rock-listalla 19. Viides single "If You Have to Ask" ei menestynyt niin hyvin kuin neljä edellistä.

Levyn julkaisun jälkeen Red Hot Chili Peppers lähti suurelle maailmankiertueelle helmikuussa 1991. Kiertue alkoi helmikuussa 1991. Kiertue jouduttiin keskeyttämään toukokuussa 1992, koska Frusciante halusi erota bändistä, sen saaman suosion vuoksi. Hänen viimeinen konsertti Blood Sugar Sex Magik-kiertueella oli Japanissa 7. toukokuuta 1992. Frusciante ei toivonut ollenkaan yhtyeen menestystä ja jopa sabotoi joitain esityksiä. Arik Marshall korvasi Fruscianten loppukiertueen ajaksi. Kiertue loppui 24. helmikuuta 1993 Los Angelesissa. Kiertueen piti loppua alun perin vasta 14. elokuuta 1993.

Kappaleet

 "The Power of Equality" – 4:03
 "If You Have to Ask" – 3:37
 "Breaking the Girl" – 4:55
 "Funky Monks" – 5:23
 "Suck My Kiss" – 3:37
 "I Could Have Lied" – 4:04
 "Mellowship Slinky in B Major" – 4:00
 "The Righteous & the Wicked" – 4:08
 "Give it Away" – 4:43
 "Blood Sugar Sex Magik" – 4:31
 "Under the Bridge" – 4:24
 "Naked in the Rain" – 4:26
 "Apache Rose Peacock" – 4:42
 "The Greeting Song" – 3:14
 "My Lovely Man" – 4:39
 "Sir Psycho Sexy" – 8:17
 "They're Red Hot" (Robert Johnson) – 1:11

Singlet

Give It Away (1991)
Under the Bridge (1992)
Breaking the Girl (1992)
Suck My Kiss (1992)
If You Have to Ask (1993)

Listasijoitukset
Albumi
 Lista Korkein sijoitus Nousu listalle Viimeksi listalla Listaviikot Myyntisaavutus Uusi-Seelanti http://charts.org.nz/search.asp?search=Red+Hot+Chili+Peppers&cat=a  1. (1 viikko) 20.10.1991 25.4.1993 73 Australia http://www.australian-charts.com/search.asp?search=Red+Hot+Chili+Peppers&cat=a 1. (2 viikkoa) 3.11.1991 20.2.2000 62 6x Platinaahttp://www.aria.com.au/pages/ARIACharts-Accreditations-2006Albums.htm Kanada 2. (2 viikkoa) 12.10.1991 20.2.1993 71 Yhdysvallathttp://www.billboard.com/charts/billboard-200#/album/red-hot-chili-peppers/blood-sugar-sex-magik/14134 3.  16.5.1992 ? 97 7x Platinaa Norja http://norwegiancharts.com/showitem.asp?interpret=Red+Hot+Chili+Peppers&titel=Blood+Sugar+Sex+Magik&cat=a 5. (1 viikko) 41/1991 7/2000 32 Platinaahttp://www.ifpi.no/sok/index_trofe.htm  Sveitsi http://hitparade.ch/search.asp?search=Red+Hot+Chili+Peppers&cat=a 10. (1 viikko) 1.3.1992 8.9.2002 39 Saksa http://www.musicline.de/de/chartverfolgung_summary/artist/Red%20Hot%20Chili%20Peppers/?type=longplay  12. (1 viikko) 16.3.1992 6.12.1992 38 Platinaahttp://www.musikindustrie.de/gold_platin_datenbank/#topSearch Suomi http://finnishcharts.com/search.asp?search=Red+Hot+Chili+Peppers&cat=a 16. (1 viikko) 14/2007 14/2007 1 Itävalta http://austriancharts.at/search.asp?cat=a&search=Red+Hot+Chili+Peppers 17. 8.3.1992 21.6.1992 16 Kultaahttp://www.ifpi.at/?section=goldplatin Iso-Britannia http://archive.is/20120524105631/http://www.chartstats.com/release.php?release=40503 25. (1 viikko) 12.10.1991 10.7.2004 67 Kultaahttp://www.bpi.co.uk/certifiedawards/search.aspx  Ruotsi http://swedishcharts.com/showitem.asp?interpret=Red+Hot+Chili+Peppers&titel=Blood+Sugar+Sex+Magik&cat=a 26. (1 viikko) 10.9.1991 3.6.1998 20 Hollanti http://dutchcharts.nl/search.asp?search=Red+Hot+Chili+Peppers&cat=a 28. (1 viikko) 19.2.2000 19.8.2000 22 Ranska http://lescharts.com/search.asp?search=Red+Hot+Chili+Peppers&cat=a 71. (1 viikko) 19.8.2000 3.2.2001 5

Singlet
 Vuosi Single Korkein sijoitus listallaBillboard Hot 100http://www.billboard.com/#/artist/red-hot-chili-peppers/chart-history/5507Hot Mainstream Rock Trackshttp://www.allmusic.com/artist/red-hot-chili-peppers-p5241/charts-awards/billboard-singlesAlternative Songshttp://www.billboard.com/#/artist/red-hot-chili-peppers/chart-history/5507?f=377&g=SinglesIso-Britanniahttp://archive.is/20120630142539/http://www.chartstats.com/artistinfo.php?id=266AustraliaRuotsin singlelistahttp://swedishcharts.com/search.asp?search=red+hot+chili+peppers&cat=sUusi-SeelantiRanskan singlelistahttp://lescharts.com/search.asp?search=red+hot+chili+peppers&cat=sAlankomaiden singlelistahttp://dutchcharts.nl/search.asp?search=red+hot+chili+peppers&cat=sNorjan singlelistahttp://norwegiancharts.com/search.asp?search=Red+Hot+Chili+Peppers&cat=sSveitsin singlelistahttp://hitparade.ch/search.asp?search=red+hot+chili+peppers&cat=s 1991 "Give It Away" 73 — 1 9 41 — 22 49 42 — — 1991 "Under the Bridge" 2 2 6 13 1 — 2 — 1 10 — 1992 "Suck My Kiss" — — 15 — 8 — 3 — — — — 1992 "Breaking the Girl" — 15 19 49 30 — 12 — 48 — — 1993 "If You Have to Ask" — — — — — — — — — — — 1993 "Soul to Squeeze*" — 7 1 — 9 13 6 — — — 32
 = Levytettiin samaan aikaan kuin muutkin albumin kappaleet, muttei ollut levyllä, vaan elokuvan Coneheads-soundtrackissa.

Muusikot
Yhtye
 Anthony Kiedis – laulu, lyömäsoittimet kappaleella "Breaking the Girl"
 Michael "Flea" Balzary – basso, trumpetti, piano, taustalaulu, lyömäsoittimet kappaleella "Breaking the Girl"
 John Frusciante – kitara, taustalaulu, lyömäsoittimet kappaleella "Breaking the Girl"
 Chad Smith – rummut, lyömäsoittimet

Muut muusikot
 Brendan O'Brien – koskettimet kappaleissa "Breaking the Girl", "Sir Psycho Sexy" ja "Under the Bridge"
 Gail Frusciante – taustalaulu kappaleessa "Under the Bridge"
 Pete Weiss – munniharppu kappaleessa "Give It Away"

 Rick Rubin – tuottaja
 Brendan O' Brien – suunnittelija
 Gus Van Sant – valokuvat
Albumi on omistettu Mike Watille

Funky Monks -dokumenttielokuva

Funky Monks -elokuva perustuu Blood Sugar Sex Magik -albumin levyttämiseen ja muuhun albumiin liittyviin asioihin. Dokumentti sisältää bändin jäsenten ja heidän apulaistensa haastatteluita, eri biisien teko -ja kehitysvaiheita, sekä yhtyeen sisäistä huumoria. Elokuva kestää n. 60 minuuttia. Albumi tehtiin vanhassa kartanossa, josta he tekivät väliaikaisen studion. Huhujen mukaan kartanossa oli tapahtunut murha, jonka takia rumpali Chad Smith ei yöpynyt yhtäkään yötä kartanolla, vaan lähti kotiin iltaisin ja palasi aamuisin takaisin. Kaikki muut yhtyeen jäsenet olivat tyytyväisiä kohtaloonsa. Flean ja John Fruscianten taustalaulut olivat ilmeisesti kapinointia Anthonyn ääntä kohtaan. Kappaleen "Suck My Kiss" musiikkivideo sisältää otteita dokumentista Funky Monks.

Lähteet

Luokka:Vuoden 1991 albumit
Luokka:Red Hot Chili Peppersin albumit
Luokka:Rick Rubinin tuottamat albumit